《月蚀》
明代·朱诚泳

万里冰轮满，阴氛蓦地加。青铜微有晕，白玉渐生瑕。

望汉群心竦，量天几秒遮。凭谁操白刃，为我斩妖蟆。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。